पत्रकार के उत्पीड़न के सम्बंध में भाजपा के प्रदेश मंत्री एवं पूर्व विधायक सुशील शाक्य, भारतीय किसान यूनियन टिकैत गुट के जिलाध्यक्ष एवं जिला पंचायत सदस्य अरविंद शाक्य, भाजपा नेता रामरतन शाक्य, अशोक कटियार एडवोकेट आदि अनेकों व्यक्तियों ने भी उक्त अधिकारियों को ज्ञापन सौंपा। एएसपी श्री सिंह ने पूर्व विधायक को आश्वासन दिया कि पत्रकार को न्याय मिलेगा। कब्जे का प्रयास करने वाले व्यक्ति को भारी मुचलके से पाबंद कराया जायेगा। इससे पूर्व 22 फरवरी को मकान पर कब्जे का प्रयास किये जाने पर राज्य मंत्री नरेन्द्र सिंह यादव, श्रम संविदा बोर्ड के अध्यक्ष सतीश दीक्षित एडवोकेट, नगर विधायक विजय सिंह, पुलिस अधीक्षक जोगेन्द्र सिंह, जिलाधिकारी पवन कुमार आदि आला अधिकारियों कों घटना से अवगत कराया गया।